Na osnovi 6. člena Zakona o šolski prehrani (ZŠolPre-1, Uradni list RS, št. 3/2013 z dne 11.01.2013) Svet Srednje šole Veno Pilon Ajdovščina sprejema naslednja

**PRAVILA ŠOLSKE PREHRANE**

**Evidenca obrokov:**

1. Dijaki se na šolsko prehrano prijavijo v skladu z 8. členom Zakona o šolski prehrani. S prijavo dijaki in njihovi starši prevzamejo vse pravice in obveznosti, predvsem redne mesečne poravnave finančnih obveznosti, kot jih opredeljuje zakon.

2. Šolska prehrana se na šoli razdeljuje v času med 9.40 h in 11.15 h.

3. Dijaki prevzamejo šolsko prehranov domski jedilnici in hrane ne smejo odnašati izven teh prostorov.

4. Dijaki, ki so prijavljeni kot koristnik šolske prehrane, so prijavljeni za vse dneve predvidenega pouka in nadaljnje prijavljanje ni potrebno.

5. Dijaki se ob prevzemu obroka prijavijo na terminalu na označenem mestu ob razdelilnem pultu. Za prijavo potrebujejo dijaško izkaznico, ustrezno kartico ali čip za evidenco obrokov.

**Čas in način odjave posameznega obroka:**

6. Odjavo od posameznega obroka je potrebno sporočiti do 8 h zjutraj na telefonsko številko 05/3664-127, na email: odjavaobroka@ss-venopilon.si. Dijaki, katerim pripada subvencija malice, se morajo odjavit od obroka za naslednji dan do 8. ure. V tem primeru jim pripada celotna odjava malice.

7. Posamezni obrok za dijake, ki so odsotni od pouka zaradi sodelovanja pri športnih, kulturnih in drugih tekmovanjih ter srečanjih, na katerih sodelujejo v imenu šole, odjavi šola.

8. Dijaki imajo pravico do malice vsak dan prisotnosti pri pouku. Dijaki, ki se zaradi bolezni oziroma izrednih okoliščin ne morejo pravočasno odjaviti oziroma prevzeti obroka, imajo pravico do odjave malice za prvi dan odsotnosti. Dijaki, ki jim pripada subvencija malice, imajo prav tako pravico do subvencionirane malice vsak dan prisotnosti pri pouku. Dijaki, ki se zaradi bolezni oziroma izrednih okoliščin ne morejo pravočasno odjaviti oziroma prevzeti obroka, ima pravico do subvencionirane odjave malice za prvi dan odsotnosti.

9. Dijakom, ki se ne bodo pravočasno odjavili od malice, subvencija za malico ne pripada in so dolžni poravnati polni znesek za malico, to je 2,42 eur.

**Nadzor nad koriščenjem obrokov:**

10. Nadzor nad koriščenjem obrokov izvaja oseba, ki jo ravnatelj zadolži in pooblasti za spremljanje izvajanja zakona in izdelavo poročil o koriščenju obrokov ter izdelave zahtevkov za izplačilo subvencij.

11. Dolžnost pooblaščene osebe je spremljanje upravičenosti izdajanja obrokov.

12. Če se ugotovi, da so dijaki prevzeli obrok kljub odsotnosti od pouka, jim subvencija za ta dan ne pripada.

**Ravnanje z neprevzetimi obroki:**

13. Obroke, ki so po končanem času delitve malic ostali neprevzeti, lahko šola brezplačno razdeli med ostale dijake ali pa se dogovori s humanitarnimi organizacijami o načinu koriščenja teh obrokov.

**Način seznanitve dijakov in staršev:**

14. Ta pravila so priloga prijave na šolsko prehrano in jih prejmejo vsi dijak oz starši ob dvigu obrazca. Objavljena so tudi na spletnih straneh šole.